Erat controversia inter Otgerium de Sancto Cirico et ecclesiam Matiscensem. Conquerebat etenim ecclesia super Otgerio de Sancto Cirico, qui marrigleriam de Sancto Cirico et decimam de Broder et coadvernationem decimi parrochie de Sancto Cirico, et cellaria quedam et plastra in cimiterio Sancti Cirici, et viriariam quamdam juxta cimiterium, et aliam viriariam que vocatur Rispachapels, injuste possidere videtur. Quod ita decisum est, marrigleriam namque et quicquid ad eam pertinebat Otgerius ecclesie Matiscensi werpivit. Ecclesia vero Matiscensis decimam mansi de Ponte, quod de marregleria erat, predicto Otgerio quo advixerit concessit, et Otgerius sacramento promisit se non ultra facturum quo minus hoc decimum ecclesia post mortem ejus libere possideret; decimam de Broder ab ecclesia in feodum accepit et inde decano hominium cum fidelitate fecit. Coadvenatu alterius decani ita ei concessa est ut fideliter et diligenter congreget, et exinde decimam tantum habeat, et si circa decimam male aliquid egerit in curia decani arrationatus respondeat, vircariam de Rispachapel pro sex denariis censualibus habeat.